《送李叔渊绣衣还朝 其一》
明代·朱诚泳

青春豸绣几人如，玉斧从容引鹭车。买铁十年曾铸剑，典衣无日不收书。

似闻彫瘵劳存问，那复豺狼待扫除。去近九重应简在，西行声价重璠玙。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。